Alexander Tedja

Alexander Tedja (lahèr 22 Sèptèmber 1945) panèka pangusaha sè asalla ḍâri Indonèsia. Salèrana èkennal mènangka pangusaha properti bân mall sè asalla ḍâri Sorbhâjâ. Kalabân group perusahaan è bâbâna Pakuwon Group. È taon 2014, Forbes arilis daftar orèng palèng soghi è  Indonèsia, salèrana bâḍâ è pangkat ka-34.KARMALI", "JANE HO"," NAAZNEEN. "Indonesia's 50 Richest 2024". Forbes. https://www.forbes.com/lists/indonesia-billionaires/  Èaksès tangghâl 20-01-2026

 Parjhâlânan oḍi' 
Awwâlla Alexander Tedja anḍi' kaoḍi'ân mènangka pangusaha è bidang film bân bioskop, èantarana panèka lèbât perusahaanna PT ISAE FILM sejjhâk taon 1972, PT Pan Asiatic Film sejjhâk taon 1991 bân PT Menara Mitra Cinema Corp. Sejjhâk taon 1977. Tapè sejjhâk taon 1982, salèrana molaè ngalakonè èkspansi ka bidang properti bân mal lèbât PT Pakuwon Jati Tbk. Salèrana mellè tana è Jhâlân Basuki Rahmat, Sorbhâjâ bân molaè proyèk Plaza Tunjungan I sè molaè ajhâlân è taon 1986. Proyèk ka'dinto èterrossaghi kalabân maddhek Plaza Tunjungan II & III, Sheraton Sorbhâjâ Hotèl & Tower, Menara Mandiri, Kondominium Règènsi kantos Plaza Tunjungan IV sè ajhâlân è taon 2002. Sacara on-laon proyèk ka'dinto dhâddhi  superblok partama è kottha Sorbhâjâ, superblok Tunjungan City. Tangghâl 9 Oktober 1989, PT Pakuwon Jati Tbk otabâ PWON ècatet è Bursa Èfèk Indonèsia (BEI).https://web.archive.org/web/20150102062736/http://www.koran-sindo.com/read/943466/149/pionir-konsep-superblok. Èarsipaghi ḍâri vèrsi aslina tangghâl 2015-01-02.  Èaksès tangghâl 20-01-2026 Taon 1994, salèrana amolaè ngembhângaghi kawasan sè èkennengngè è Sorbhâjâ, Pakuwon City.

Ta' ambu è Sorbhâjâ, è taon 2007, salèrana amolaè maluwas bisnis propertina ka Jakarta kalabân ngalakonè akuisisi 83,3 persèn saham PT Artisan Wahyu, pangembhâng superblok Gandaria City, Jakarta.Patria, Nezar (30 Nov 2012). "Alexander Tedja, Raja Properti dari Surabaya". www.viva.co.id. https://www.viva.co.id/indepth/sorot/371514-alexander-tedja-raja-properti-dari-surabaya  Èaksès tangghâl 20-01-2026 Terros Pakuwon Group jhughân maddhek Kottha Kasablanka sè bâḍâ è daèrah parluwasân Rasuna Said, Kuningan, sè jhughân tamaso' Central Business District (CBD) Jakartahttp://properti.kompas.com/read/2014/05/15/1252006/Telikung.Ciputra.Pakuwon.Terbesar.Ketiga.di.Indonesia  Èaksès tangghâl 20-01-2026 bân maddhek properti multifungsi è attas lahan sè luwassâ 4,2 hèktar è koridor TB Simatupang, Jakarta Lao'.http://properti.kompas.com/read/2014/08/27/174534721/Raksasa.Surabaya.Ekspansi.Megaproyek.di.Jakarta  Èaksès tangghâl 20-01-2026

Salaènna ghânèka, lèbât ana' perusahaan PT Pakuwon Jati Tbk (PWON), PT Pakuwon Permai, jhughân anḍi' bân ngembhângaghi superblok Supermal Pakuwon Indah, pusat bâlânjhâ Royal Plaza (sè kaḍuwâ bâḍâ è Sorbhâjâ), pusat bâlânjhâ Blok M Plaza, bân apartemèn servis Somerset Berlian (sè kaḍuwâ bâḍâ è Jakarta).http://properti.kompas.com/read/2014/10/14/105148921/Pakuwon.Akuisisi.Anak.Usaha.Rp.2.3.Triliun  Èaksès tangghâl 20-01-2026

Lèbât Pakuwon Group, taon 2014, Alexander Tedja èakoè dhâddhi orèng palèng soghi nomer 34 sareng majalah Forbes kalabân kasoghiyân 935 juta US$ bânnya'na.http://bisniskeuangan.kompas.com/read/2014/12/05/115511326/Ini.Daftar.Orang.Terkaya.di.Indonesia  Èaksès tangghâl 20-01-2026https://finance.detik.com/berita-ekonomi-bisnis/d-2767464/ini-dia-daftar-orang-kaya-terbaru-ri-2014  Èaksès tangghâl 20-01-2026

 Kaoḍi'ân pribadi 
Alexander Tedja akabin sareng Melinda, bân anḍi' tello' ana'. Panèka Eiffel Tedja, Irene Tedja bân Leon Tedja.http://bisniskeuangan.kompas.com/read/2012/06/04/11242668/Eiffel.Tedja.Pupuk.Bawang.Grup.Pakuwon  Èaksès tangghâl 20-01-2026

 Sombher